CELEX: 62008TN0343
Language: da
Date: 2008-08-19 00:00:00
Title: Sag T-343/08: Sag anlagt den 19. august 2008 — Arkema France mod Kommissionen

8.11.2008   
            
            
               DA
            
            
               Den Europæiske Unions Tidende
            
            
               C 285/44
            
         Sag anlagt den 19. august 2008 — Arkema France mod Kommissionen
   (Sag T-343/08)
   (2008/C 285/81)
   Processprog: fransk
   Parter
   
      Sagsøger: Arkema France (Colombes, Frankrig) (ved avocats A. Winckler, S. Sorinas Jimeno og H. Kanellopoulos)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 11. juni 2008 i sag COMP/38.695 annulleres i medfør af artikel 230 EF, i det omfang den vedrører Arkema
            
         
               —
            
            
               Subsidiært, annulleres eller nedsættes den bøde, som sagsøgeren er blevet pålagt ved denne beslutning, i medfør af artikel 229 EF.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Med dette søgsmål har sagsøgeren nedlagt påstand om delvis annullation af Kommissionens beslutning K(2008) 2626 endelig udg. af 11. juni 2008 i sag COMP/38.695 — Natriumchlorat, hvorved Kommissionen fastslog, at visse virksomheder, herunder sagsøgeren, har tilsidesat artikel 81, stk. 1 EF, og EØS-aftalens artikel 53, stk. 1, idet de har fordelt salgsmængder, fastsat priser, udvekslet forretningsmæssigt fortrolige oplysninger vedrørende priser og salgsmængder samt ved at overvåge gennemførelsen af disse konkurrencebegrænsende ordninger på markedet for natriumchlorat i Det Europæiske Økonomiske Samarbejdsområde.
   Til støtte for sine påstande har sagsøgeren gjort fire anbringender gældende:
   
               —
            
            
               Tilsidesættelse af reglerne om moderselskabets ansvar for overtrædelser begået af et datterselskab i det omfang, Kommissionen har begået faktiske fejl ved at fastslå, at Elf Aquitaine havde en afgørende indflydelse på sagsøgerens handelspolitik.
            
         
               —
            
            
               Tilsidesættelse af sagsøgerens ret til kontradiktion og af proportionalitetsprincippet, af princippet om non bis in idem, om ligebehandling og om god forvaltningsskik, da grundbeløbet for sagsøgerens bøde blev forhøjet med 90 % på grund af gentagne overtrædelser.
            
         
               —
            
            
               En undervurdering af værdien af de oplysninger, sagsøgeren fremlagde i henhold til samarbejdsmeddelelsen af 2002 (1), idet sagsøgerens bøde burde have været nedsat med 30 %-50 %.
            
         
               —
            
            
               Retlige og faktiske fejl samt en tilsidesættelse af princippet om god forvaltningsskik, proportionalitetsprincippet og princippet om ligebehandling, da Kommissionen ikke indrømmede sagsøgeren en nedsættelse af bøden som følge af selskabets samarbejde under den administrative procedure.
            
         
      (1)  Kommissionens meddelelse om bødefritagelse eller bødenedsættelse i kartelsager (EFT 2002 C 45, s. 3).